V: Bitter suurlemoene
My suurlemoene is bitter soos pomelo's. Wat kan ek die bome gee om hulle suurder te maak in plaas van bitter. Ek bly op Debennin in die Noord Kaap. Die grond is baie kalkerig en word besproei met boorgat water wat ook hard is.
Deur: .08 Julie 2020 2650 keer gelees
Ek neem aan uit die inlingting wat jy verskaf het dat die pH van jou grond hoog, groter as pH 6.5 is (baie kalk en water hard). Ek sal beslis probeer om die grond meer aan die laer pH kant (< pH 6) te kry. Werk twee koppies blomswawel per vierkante meter so 20 cm diep in die grond in. Probeer die blomswawel so goed as moontlik met die grond te vermeng.
Ammoniumsulfaatkunsmis teen 25 g/m2 kan ook help. Moet nie altwee gelyktydig toedien nie. Dien eers die ammoniumsulfaatkunsmis toe en as daar geen reaksie is nie, gebruik dan die blomswawel. As die blare aan die gelerige kant is, kan 'n blaarbespuiting van ysterchelate moontlik help, maar om die aanbeveling te maak benodig ek 'n blaarontleding.
*Geskryf deur dr. Eduard Hoffman, hoof van die departement grondkunde aan die Universiteit Stellenbosch.